|  |
| --- |
| **A kurzus kódjai:** BBN-FIL-402/29 BBN-FIL18-402.11 BMA-FILD-402/49 |
| **A kurzus megnevezése:** A teóriától a praxisig – A fiatal Lukács György és a századelő szellemi élete |
| **A kurzus megnevezése angolul:** From theory to praxis – The young Georg Lukács and the intellectual life of the early 20th century |
| **A kurzus előadója:** Szabados Bettina |

|  |
| --- |
| **Az oktatás célja:**  A kurzus témája a fiatal Lukács György gondolkodásának problématörténeti megközelítése, mely során a hallgatókkal közösen filozófiájának töréspontjait vizsgáljuk, egyúttal reflektálunk tágabb kontextusban a századelőn uralkodó szellemi irányzatokra és hogy ezek mennyiben befolyásolták Lukács gondolkodói fejlődését. A kurzus keretében Lukács filozófiájának centrális fogalmain (például formák, disszonancia, luciferikus megváltás, történetfilozófia) keresztül értelmezzük fiatalkori műveit és elemezzük, hogy Lukács miként próbálta meg „feloldani” ezeket a filozófiai dilemmákat. A kurzus célja, hogy a hallgatók megismerkedjenek Lukács premarxista filozófiájával és ismereteik segítségével problémacentrikusan álljanak hozzá a lukácsi életmű egészéhez.  A kurzus elvégzéséhez nem szükséges Lukács György filozófiájának alapismerete, azonban elvárt az aktív órai részvétel, amely magában foglalja a rendszeres felkészülést az órán feladott olvasmányokból, továbbá kötelező a félév során egy 15-20 perces előadás tartása a kurzus során egyeztetett, de szabadon választott témából. |

|  |
| --- |
| **A tantárgy tartalma:**   1. óra: óramegbeszélés 2. **Bevezetés: A századelő szellemi élete - teóriák, viták, irányzatok** 3. óra: A forma mint filozófiai probléma: Simmel, Weber és Lukács formafogalmáról 4. óra: Lukács korai esszéisztikus írásai (*A lélek és a formák)* 5. **A fiatal Lukács útkeresése** 6. óra: A „disszonancia” filozófusa 7. óra: A fiatal Lukács művészetfilozófiája I. 8. óra: A fiatal Lukács művészetfilozófiája II. 9. **Válaszúton teória és praxis között** 10. óra: A fiatal Lukács etikai dilemmái 11. óra: A messianizmus történetfilozófusa I. 12. óra: A messianizmus történetfilozófusa II. 13. **Összegzés** 14. óra: Hallgatói előadások 15. óra: Hallgatói előadások 16. óra: Hallgatói előadások 17. óra: Összegzés |

|  |
| --- |
| **A kurzus számonkérési és értékelési rendszere:**   * aktív órai részvétel (max. 3 hiányzás). * feladott szakirodalom feldolgozása. * 15-20 perces előadás tartása. * szóbeli vizsga vagy szemináriumi dolgozat (esszé) elkészítése a szorgalmi időszak utáni első hét végéig. |

|  |
| --- |
| **Irodalom:**   1. **Primer irodalom:**   Lukács, György (1997): *A lélek és a formák.* Napvilág Kiadó, Budapest.  Lukács, György (1975): *A heidelbergi művészetfilozófia és esztétika*. *A regény elmélete*. Ford. Tandori Dezső. Magvető Kiadó, Budapest. (Részletek)  Lukács, György (1977): *Ifjúkori művek (1902-1918)*. Magvető Kiadó, Budapest. 537-552.  Lukács, György (1987): *Forradalomban*. Magvető Kiadó, Budapest. 36-42. és 124-133.   1. **Szekunder irodalom:**   Földényi F., László (1980): *A fiatal Lukács*. Magvető Kiadó, Budapest.  Hévizi, Ottó (2010): *A disszonancia filozófusa és az utolsó dialógus*. <http://fordulat.net/pdf/10/Fordulat10_Hevizi.pdf> (utolsó letöltés dátuma 2020. 06. 23.)  Hévizi, Ottó (2016): *Próbakövek - Van-e aranyszabály ércnél maradandóbb?* Kalligram Kiadó, Budapest.  Kavoulakos, Konstantin (2014): *Ästhetizistische Kulturkritik und ethische Utopie. Georg Lukács’ neukantianisches Frühwerk. Deutsche Zeitschrift für Philosophie,*Akademie Verlag (de Gruyter): Berlin/Boston.  Kavoulakos, Konstantin (2018): *Georg Lukács’ Philosophy of Praxis. Reconsidering his Early Marxist Work*, Bloomsbury Academic: London and New York.  Kierkegaard, Søren (1994): *Vagy-vagy*. Ford. Dani Tivadar. Osiris-Századvég, Budapest. 30-35.  Kierkegaard, Søren (1986): *Félelem és reszketés*. Ford. Rácz Péter, Európa Kiadó, Budapest.  Loboczky János (2015): *Művészetfilozófia versus élet-/válságfilozófia Lukács György esszéiben az 1910-es években*. In: Kusper, Judit; Loboczky, János (szerk.) Trauma és válság a századfordulón: Irodalom, művészet, filozófia. Eger, Magyarország: EKF Líceum Kiadó. 258-267.  Mesterházi, Miklós (1987): *A messianizmus történetfilozófusa*. MTA Filozófiai Intézet, Budapest.  Márkus, György-Vajda, Mihály (1997): *A Budapesti Iskola. Tanulmányok Lukács Györgyről II*. Argumentum Kiadó, Budapest. |